**Ֆրանսուա Բրաչի** (ֆր.՝ Francois Bracci, հոկտեմբերի 31, 1951(1951-10-31), Բենայմ, Ներքին Ռեն - դեկտեմբերի 28, 2023(2023-12-28), Ալես, Գար), կորսիկական ծագմամբ ֆրանսիացի ֆուտբոլիստ, հետագայում՝ ֆուտբոլային մարզիչ։

### Ակումբային կարիերա

Ֆրանսուա Բրաչին պրոֆեսիոնալ կարիերան սկսել է Մարսելի «Օլիմպիկում», եղել է թիմի ավագ, հետագայում խաղացել է ԷլզասԻ «Ստրասբուրում», «Բորդոյում», «Ռուենում», իսկ խաղային կարիերան ավարտել «Բեզյե» ակումբում։ Մարսելի «Օլիմպիկի» կազմում 1971/72 թվականներին եղել է Ֆրանսիայի չեմպիոն, 1975/76 թվականներին՝ Ֆրանսիայի գավաթակիր։

### Միջազգային կարիերա

1973-1982 թվականներին նա հանդես է եկել Ֆրանսիայի ֆուտբոլի ազգային հավաքականում, որի կազմում մասնակցել է 1978 թվականի աշխարհի առաջնությանը։ Ընդհանուր առմամբ ազգային հավաքականի կազմում անցկացրել է 18 հանդիպում և ոչ մի գոլ չի խփել։ Նրա վերջին միջազգային խաղը 1982 թվականի մայիսին Բուլղարիայի դեմ ընկերական խաղն է եղել։

### Մարզչական կարիերա

1985 թվականին, երբ դեռ խաղացել է«Ռուենում» միաժամանակ եղել է մարզիչ, այնուհետև աշխատել է «Բեզյեի» ֆուտբոլային բաժնում, 1987-1991 թվականներին մարզել է «Բորդոյի» երկրորդ թիմը, որից հետո աշխատել է որպես գլխավոր մարզիչ աշխատել է «Էպերնե» և «Լա Ռոշ-սյուր-Յոն» ակումբներում։

1993-1996 թվականներին եղել է «Օլիմպիկ Լիոն» ակումբի մարզիչներից մեկը, մարզել է «Տուլոնը» և որպես մարզական տնօրեն աշխատել է «Ամյենում»։ 2000-2002 թվականներին նա համատեղել է «Մարթիգ» ակումբում մարզչի և գլխավոր տնօրենի աշխատանքը։

2003 թվականից նա աշխատել է Մաղրիբի երկրների այնպիսի ֆուտբոլային ակուբներում, ինչպիսիք են «Կոնստանտինան» (Ալժիր), «Մուլուդիա ակումբ Ալժիրը» (Ալժիր), «Օլիմպիկ Խուրիբգան» (Մարոկկո), «Ֆաթ յունիոն սպորտը» (Մարոկկո), «Դիֆաը» (Մարոկկո), «Աֆրիկեն ակումբը» (Թունիս)։ 2013 թվականի հունիսից եղել է Ալժիրի չորրորդ դիվիզիոնի «Լագուատ» ակումբի գլխավոր մարզիչը։

Որպես մարզիչ եղել է Ալժիրի չեմպիոն (2009/10), Ալժիրի գավաթակիր (2005/06), Ալժիրի սուպերգավաթակիր (2006)։

### Անձնական կյանք և մահ

2014 թվականի ապրիլի 25-ին Ալժիրի Մեծ մզկիթում նա ընդունել է իսլամ։

Ֆրանսուա Բրաչին մահացել է 2023 թվականի դեկտեմբերի 28-ին, 72 տարեկան հասակում։

Ծանոթագրություններ
------------------

1. 1 2 3 4 5 6 7 8  Fichier des personnes décédées
2. 1 2  François Bracci, ancien international et troisième joueur le plus capé de l'OM, est mort (ֆր.)
3. ↑  Умер знаменитый экс-футболист сборной Франции, принявший в зрелом возрасте ислам
4. ↑  «FRANÇOIS BRACCI EST DÉCÉDÉ». *RC Strasbourg Alsace* (ֆրանսերեն). Վերցված է 2023 թ․ դեկտեմբերի 30-ին.
5. 1 2  «François Bracci, international football player». *EU-football*. Վերցված է 2023 թ․ դեկտեմբերի 30-ին.
6. ↑  Французский футбольный тренер Франсуа Браччи принял Ислам
7. ↑  Именитый футбольный тренер принял Ислам
8. ↑  François Bracci, ancien international et troisième joueur le plus capé de l'OM, est mort (fr)

Արտաքին հղումներ
----------------

* Профиль на сайте марсельского «Олимпика»(ֆր.)
* Профиль на Pari-et-gagne.com(ֆր.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆրանսուա Բրաչի» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | eu-football.info (խաղացող) · FootballDatabase.eu · L’Équipe · National Football Teams.com · playmarkerstats.com (խաղացող) · playmarkerstats.com (մարզիչ) · Transfermarkt (խաղացող) · Transfermarkt (մարզիչ) · worldfootball.net (խաղացող) · ՖԻՖԱ |

 |